Борис Младенов-Young
Животът ни е низ от ритуали…

chitanka.info

Животът ни е низ от ритуали.

Едва сега, през старостта прозях,

че като ги повтаряме, едва ли

дълбоко се замисляме над тях.

Едни са скучни, други са забавни —

работим, спим, играем, правим секс,

празнуваме, гуляем с тост на екс

и с тези дейности сме всички равни.

И колкото глупците да се хвалят,

че многократно вършат чудеса,

за всички истината е една —

и поданикът, че дори и кралят

не могат да повторят две неща —

това са раждането и смъртта!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.